Komission asetus (EY) N:o 1477/1999, annettu 6 päivänä heinäkuuta 1999, neuvoston asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevista edellytyksistä annetun neuvoston asetuksen (ETY) N:o 3220/90 muuttamisesta



Virallinen lehti nro L 171 , 07/07/1999 s. 0006 - 0007



KOMISSION ASETUS (EY) N:o 1477/1999, annettu 6 päivänä heinäkuuta 1999, neuvoston asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevista edellytyksistä annetun neuvoston asetuksen (ETY) N:o 3220/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1627/98(2), ja erityisesti sen 15 artiklan 6 kohdan, sekä katsoo, että 1) komission asetuksessa (ETY) N:o 3220/90(3), sellaisena kuin se on viimeksi muutettuna asetuksella (EY) N:o 2053/97(4), määritetään asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevat edellytykset; kyseistä asetusta olisi täydennettävä ureaasin käyttöedellytysten osalta asetuksen (ETY) N:o 822/87 mukaisesti; on syytä rajoittaa tämä käsittely sellaisiin viineihin, joiden ureapitoisuus saattaa vanhennettaessa saada aikaan liian suuren etyylikarbamaattipitoisuuden, 2) elintarvikealan tiedekomiteaa on kuultu niiden säännösten osalta, jotka voivat vaikuttaa kansanterveyteen, ja 3) tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3220/90 seuraavasti: 1) Lisätään 1 artiklaan 5 kohta seuraavasti: "5. Ureaasia, jonka käytöstä viinien ureapitoisuuden vähentämiseksi säädetään asetuksen (ETY) N:o 822/87 liitteessä VI olevan 4 kohdan c alakohdassa, saa käyttää ainoastaan, jos se täyttää tämän asetuksen liitteessä V esitetyt vaatimukset." 2) Lisätään tämän asetuksen liite liitteen IV jälkeen. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä heinäkuuta 1999. Komission puolesta Franz FISCHLER Komission jäsen (1) EYVL L 84, 27.3.1987, s. 1. (2) EYVL L 210, 28.7.1998, s. 8. (3) EYVL L 308, 8.11.1990, s. 22. (4) EYVL L 287, 21.10.1997, s. 15. LIITE "LIITE V Ureaasia koskevat vaatimukset 1) Ureaasin kansainvälinen koodi: EC nro 3-5-1-5, CAS nro: 9002-13-5. 2) Aktiivisuus: ureaasi (aktiivinen happamassa ympäristössä) hajottaa urean ammoniakiksi ja hiilidioksidiksi. Ilmoitettu aktiivisuus: vähintään 5 yksikköä/mg, kun 1 yksikkö on määritelty entsyymimääräksi, joka 37 °C:ssa vapauttaa 5g/l:n ureakonsentraatiosta (pH 4) yhden mikromoolin NH3:a minuutissa. 3) Alkuperä: Lactobacillus fermentum 4) Käyttöalue: viineissä olevan urean hajoittaminen sellaisissa viineissä, joita on tarkoitus vanhentaa pidempään, jos alkuperäinen ureakonsentraatio on yli 1 mg/l. 5) Enimmäisannos: 75 mg entsyymivalmistetta viinilitraa kohden; viinilitrassa ei saa olla yli 375 yksikköä ureaasia. Käsittelyn lopuksi entsyymijäämät on poistettava suodattamalla viini (huokoskoko alle 1 μm). 6) Kemiallista ja mikrobiologista puhtautta koskevat tiedot: >TAULUKON PAIKKA> Viinin käsittelyssä sallittava ureaasi on valmistettava samanlaisissa olosuhteissa kuin ureaasi, josta on annettu elintarvikealan tiedekomitean lausunto 10 päivänä joulukuuta 1998."